夏朝辰光亳州属豫州，曾经帝喾嗰国邑。周朝前开头是神农氏后裔嗰封地，设置焦国。春秋时期，焦属于陈国。陈勒拉此地建焦城，后手来楚灭脱陈，筑谯城（今谯城区）。谯夷所辖区域扩大到苦（今涡阳县）、蒙（今蒙城县）以及周边地区。秦朝辰光设置谯县，属于砀郡。汉朝辰光先后属于豫州、沛国治。建安末年设立谯郡。魏皇初二年（221年）封谯郡为“陪都”，搭许昌、长安、洛阳、邺并称为“五都”。西晋嗰辰光，谯是谯国嗰治所，北魏正始四年（507年）为“南兖州”治所，北周大象元年（579年），拿南兖州改成功亳州，治所不变，亳州嗰名称就从箇搭来嗰。